**Jegyzőkönyv**

**az MTA Akusztikai Osztályközi Állandó Bizottságának 2013. március 20-i üléséről**

Helyszín: BME Távközlési és Médiainformatikai Tanszék

1117 Bp. Magyar tudósok krt. 2. I épület 2. emelet IB 210.

Időpont: 2013.03.20. 16.00-tól

Az ülésen összesen 17 fő bizottsági tag (vagy helyettese), és a 2 fő állandó meghívott vett részt; valamint 9 fő mint vendég más intézményekből.

A jelenlevő bizottsági tagok: Augusztinovicz Fülöp, Bank Balázs, Buna Béla, Gósy Mária, Hacki Tamás, Hirschberg Jenő helyettese Fent zoltán, Illényi András, Juhász Zoltán, Németh Géza, Olaszy Gábor (titkár), Pritz Tamás helyettese Buna Béla, Reis Frigyes, Sallai Gyula helyettese Abos Imre, Sujbert László, Szaszák György helyettese Sztahó Dávid, Takács György és Vicsi Klára (elnök). Állandó meghívottként jelen voltak: Martikány István és Koscsó Gábor.

Vendégek: Lantos Béla BME IIT, Szabó György TTK MFA,

Pap László BME HIT, Gosztonyi László MTA TTK MFA, Szendrei Anita BME TMIT, Szirányi Tamás SZTAKI, Kádár György MTA TTK MFA, Szalay Olga MTA BTK Zenetudományi Intézet és Süveges Antal MTA TTK MFA

Az ülés jelenléti íve Olaszy Gábornál (BME TMIT) megtalálható.

Vicsi Klára megnyitotta az ülést, ismertette a napirendet amelyben 1 előadás, 1 könyvismertető és az egyebek témakör szerepelt.

**1.** **Dr. Juhász Zoltán**: **Adatbányászat a népzenében**

Előadása megelőzi az MTA Doktori bizottsága által létrehozott Eseti Interdiszciplináris Bizottság ülését, amelyen Dr. Juhász Zoltán doktori pályázata kerül elbírálásra. Ezért voltak jelen a Bizottsági ülésen más intézmények szakemberei is.

Az előadásban a szerző ismertette új tudományos eredményeit a népzenében való adatbányászás megalapozásával kapcsolatosan. Bemutatta 33 népzenei kultúra 33 000 dallamában rejlő összefüggések keresésére általa kidolgozott tanuló algoritmusokat és azok eredményeit.

Az előadás után az elnök asszony az érdeklődésre való tekintettel hosszabb vitára nyitott időt. Juhász Zoltán rendre válaszolt a feltett kérdésekre. A vita anyaga hangfájlban rögzítésre került.

A hanganyag bármikor meghallgatható.

**2.** Könyvismertető. Dr. Gósy Mária ismertette az Akadémiai Kiadónál 2012-ben megjelent **Beszéd, adatbázis, kutatások** című új könyvet (szerkesztette Gósy Mária). A könyv 276 oldal terjedelemben tárgyalja a BEA beszédadatbázis készítését és a rajta végzett kutatásokból összeállított tanulmány gyűjteményt. Az előadás után Gósy Mária kérdésekre válaszolt.

**3.** Egyebek.

3.1 Vicsi Klára elnök emlékeztetett arra, hogy legutóbbi üléskor Dr. Illényi András beszámolt, a Békésy-díj kiosztása körüli problémákról, és most arra kérte Illényi Andrást, számoljon be arról, hogy mi történt azóta a Békési-díj körül. Illényi András elmondta, hogy rendeződtek a dolgok és az utolsó három díjazott részére kifizették a kitüntetéssel kapcsolatos járandóságot.

A Bizottság elnöke kérte Illényi Andrást, hogy kövesse a jövőben is az ezzel kapcsolatos döntéseket és jelezze a Bizottságnak, ha a kifizetések körül probléma adódik.

4.2 A Hang világnapja rendezvényt ismertette Vicsi Klára, amely egyben a Bizottság kihelyezett rendhagyó ünnepi ülése lesz 2013. április 16-án kedden 18.30-tól 20.30-ig az MTA dísztermében. A rendhagyó esemény az MTA elnökének támogatásával az MTA Műszaki Tudományok Osztálya és az Akusztikai Osztályközi Állandó Bizottság rendezésében és szervezésében kerül sor **Tudomány és művészet találkozása** címmel. Az eseményen három tudományos előadás lesz, melyek között kórus muzsikát hallgathatnak a részt vevők. A nyílt napi rendezvény bárki által látogatható.

A tervezett előadások a következők.

Vicsi Klára: **Információsokaság az emberi hangban**

Hacki Tamás: **Az énekhang misztériuma: az énekes biomechanikai és akusztikai eszközei**

Augusztinovicz Fülöp: **Hang és tér kölcsönhatásai**

Az elnök 18.00-kor bezárta az ülést.

Budapest, 2013. március 21.

                                                                Olaszy Gábor                                       Vicsi Klára

                                                                       titkár                                                   elnök